173.510

Ordinaziun davart la salarisaziun da las commembras e dals commembers da las autoritads giudizialas en uffizi accessoric (ordinaziun davart la salarisaziun, ODS)

dals 31-10-2024 (versiun dals 01-01-2025)

Sa basond sin l'art. 51a al. 3 da la Constituziun chantunala1) e sin l'art. 23 al. 3 da la Lescha davart l'organisaziun giudiziala2)

relaschada da la Dretgira superiura ils 31 d'october 2024

1. Disposiziuns generalas

Object

Art.  1 1 Questa ordinaziun regla l'autezza da la diaria, da l'indemnisaziun da cooperaziun e dals supplements sco er ils ulteriurs detagls da la salarisaziun da las commembras e dals   commembers   da   las   autoritads   giudizialas   en   uffizi   accessoric   tenor l'artitgel 19 alinea 3 da la Lescha davart l'organisaziun giudiziala3).

Salarisaziun

Art.  2 1 La   salarisaziun   da   las   commembras   e   dals   commembers   da   las   autoritads giudizialas en uffizi accessoric consista:

a)

d'ina diaria, sche l'engaschament da las commembras e dals commembers da las autoritads giudizialas en uffizi accessoric è collià cun ina sesida;

d'ina indemnisaziun da cooperaziun per fatschenta, sche las commembras ed ils   commembers   da   las   autoritads   giudizialas   en   uffizi   accessoric coopereschan ad ina decisiun circulara;

d'in   supplement   a   la   diaria   u   a   l'indemnisaziun   da   cooperaziun,   sche l'engaschament da las commembras e dals commembers en uffizi accessoric è collià cun la direcziun da la procedura;

b)

c)

1) DG 110.100 2) DG 173.000 3) DG 173.000 * tabellas da las modificaziuns a la fin dal relasch

1

173.510

d)

d'ina   pauschala   per   ils   impundiments   independents   dals   cas,   sch'ina commembra u in commember en uffizi accessoric funghescha sco parsura da l'autoritad giudiziala respectiva.

Diaria

Art.  3 1 La diaria indemnisescha ils impundiments per sesidas, per il studi d'actas u per autras activitads durant il medem di.

2 Il   dretg   d'ina   diaria   entira   exista   independentamain   da   la   durada   da   las   lavurs respectivas.

3 Sche l'impundiment dura main che 4 uras, vegn pajada mo ina mesa diaria.

4 Per il studi d'actas, da sbozs da sentenzias u da motivaziuns da sentenzias durant auters dis po la diaria vegnir auzada per maximalmain in'ulteriura diaria confurm al temp impundì giustifitgà.

Indemnisaziun da cooperaziun

Art.  4 1 L'indemnisaziun da cooperaziun pro cas vegn fixada entaifer il rom confurm al temp impundì giustifitgà.

2 En l'indemnisaziun da cooperaziun è cuntegnida l'indemnisaziun per il studi d'actas sco   er   per   ulteriuras   activitads   che   resultan   en   connex   cun   la   pronunzia   da   la decisiun. En cas fitg voluminus u difficils po vegnir fixada ina indemnisaziun da cooperaziun ch'è fin duas giadas uschè auta sco la tariffa maximala previsa.

Supplement

Art.  5 1 Sche la commembra u il commember en uffizi accessoric maina ina procedura, ha ella u el il dretg d'in supplement a la diaria u a l'indemnisaziun da cooperaziun confurm   al   temp   impundì   giustifitgà,   e   quai   en   l'autezza   da   maximalmain   duas diarias.

2 En proceduras che chaschunan fitg blera lavur, po il supplement a la diaria u a l'indemnisaziun da cooperaziun vegnir auzà ulteriuramain confurm al temp impundì giustifitgà.

Indemnisaziun da las expensas

Art.  6 1 A   las   commembras   ed   als   commembers   da   las   autoritads   giudizialas   en   uffizi accessoric vegnan pajadas spesas tenor il dretg chantunal da persunal.

Fixaziun dals imports

Art.  7 1 Per   fixar   la   salarisaziun   e   l'indemnisaziun   da   las   expensas   èn   cumpetentas   las suandantas persunas:

a)

tar la Dretgira da giustia: la presidenta u il president da la Dretgira da giustia u, sch'i sa tracta da sia atgna indemnisaziun, la substituta u il substitut da la presidenta u dal president;

2

173.510

b)

c)

d)

tar ina dretgira regiunala: la presidenta u il president da la dretgira regiunala;

tar   l'Uffizi   da   mediaziun   e   tar   l'Autoritad   da   mediaziun   per   dumondas   da locaziun: la mediatura u il mediatur;

tar   l'Autoritad   da   mediaziun   per   dumondas   d'egualitad:   la   cumissiun administrativa da la Dretgira superiura.

2. Dretgira da giustia

Presidenta u president

Art.  8 1 La   presidenta   u   il   president   da   la   Dretgira   da   giustia   survegn   ina   diaria   che correspunda ad 1/21 dal salari mensil da la presidenta u dal president da la Dretgira superiura   tenor   l'artitgel 21 alinea 1 litera a   da   la   Lescha   davart   l'organisaziun giudiziala4).

2 L'indemnisaziun da cooperaziun da la presidenta u dal president da la Dretgira da giustia importa fin in'entira diaria per fatschenta.

3 La presidenta u il president da la Dretgira da giustia survegn ina pauschala annuala da 4000 francs sco indemnisaziun per ils impundiments independents dals cas.

Art.  9

Ulteriuras commembras ed ulteriurs commembers, suppleantas e suppleants

1 Las ulteriuras commembras ed ils ulteriurs commembers sco er las suppleantas ed ils suppleants da la Dretgira da giustia survegnan ina diaria che correspunda ad 1/21 dal   salari   mensil   d'ina   derschadra   superiura   u   d'in   derschader   superiur   tenor l'artitgel 21 alinea 1 litera c da la Lescha davart l'organisaziun giudiziala5).

2 L'indemnisaziun   da   cooperaziun   da   las   ulteriuras   commembras   e   dals   ulteriurs commembers sco er da las suppleantas e dals suppleants da la Dretgira da giustia importa fin in'entira diaria per fatschenta.

3. Dretgira regiunala

Derschadras regiunalas e derschaders regiunals

Art.  10 1 Las   derschadras   regiunalas   ed   ils   derschaders   regiunals   en   uffizi   accessoric survegnan ina diaria da 600 francs.

2 L'indemnisaziun da cooperaziun importa fin 600 francs per fatschenta.

4) DG 173.000 5) DG 173.000

3

173.510

4. Uffizi da mediaziun ed autoritad da mediaziun per dumondas da locaziun

Suppleantas e suppleants da las mediaturas e dals mediaturs

Art.  11 1 Las suppleantas ed ils suppleants da las mediaturas e dals mediaturs survegnan ina diaria da 600 francs.

Art.  12

Ulteriuras commembras ed ulteriurs commembers da las autoritads da mediaziun per dumondas da locaziun

1 Las   ulteriuras   commembras   ed   ils   ulteriurs   commembers   da   las   autoritads   da mediaziun per dumondas da locaziun survegnan ina diaria da 600 francs.

5. Autoritad da mediaziun per dumondas d'egualitad

Art.  13

Commembras e commembers da l'Autoritad da mediaziun per dumondas d'egualitad

1 La parsura u il parsura da l'Autoritad da mediaziun per dumondas d'egualitad e la substituta u il substitut survegnan ina diaria da 600 francs.

2 La   represchentanta   u   il   represchentant   da   las   patrunas   e   dals   patruns,   la represchentanta   u   il   represchentant   da   las   lavurantas   e   dals   lavurants   sco   er   lur substitutas e substituts survegnan ina diaria da 600 francs.

3 La   parsura   u   il   parsura   da   l'Autoritad   da   mediaziun   per   dumondas   d'egualitad survegn   ina   pauschala   annuala   da   1000   francs   sco   indemnisaziun   per   ils impundiments independents dals cas.

4

173.510

Tabella da las modificaziuns - tenor conclus

Conclus 31-10-2024

Entrada en vigur 01-01-2025

Element relasch

Modificaziun emprima versiun

Publicaziun en la CUL 2024-037

5

173.510

Tabella da las modificaziuns - tenor element

Element relasch

Conclus 31-10-2024

Entrada en vigur 01-01-2025

Modificaziun emprima versiun

Publicaziun en la CUL 2024-037

6